ฮั่งเส็งปิดพุ่ง 487.28 จุด ขานรับ BOJ เปิดทางผ่อนคลายเพิ่มเติม
ฮั่งเส็งปิดพุ่ง 487.28 จุด ขานรับ BOJ เปิดทางผ่อนคลายเพิ่มเติม
29 ม.ค. 2559

ดัชนีฮั่งเส็งตลาดหุ้นฮ่องกงปิดพุ่งขึ้นในวันนี้ โดยดัชนีฮั่งเส็งเพิ่มขึ้น 487.28 จุด หรือ 2.54% ปิดวันนี้ที่ 19,683.11 จุดหลังจากธนาคารกลางญี่ปุ่น (BOJ) มีมติผ่อนคลายทางการเงินเพิ่มเติม เพื่อกระตุ้นเศรษฐกิจของประเทศ        
ตลาดหุ้นฮ่องกงได้รับแรงหนุน หลังจากคณะกรรมการกำหนดนโยบายการเงินของ BOJ มีมติด้วยคะแนนเสียง 5 ต่อ 4 ให้เรียกเก็บดอกเบี้ยที่อัตรา -0.1% สำหรับเม็ดเงินที่สถาบันการเงินต่างๆนำมาสำรองฝากไวักับ BOJ
ขณะเดียวกัน BOJ ยังให้คำมั่นที่จะเพิ่มฐานเงินที่อัตรา 80 ล้านล้านเยนต่อปี นอกจากนี้ -นายฮารุฮิโกะ คูโรดะ ผู้ว่าการ BOJ กล่าวในระหว่างการแถลงข่าวต่อสื่อมวลชนหลังเสร็จสิ้นการประชุมว่า BOJ จะเดินหน้าใช้นโยบายผ่อนคลายการเงินต่อไป หากจำเป็น